											3. melléklet

A komplex energiaszolgáltatási tevékenység tartalma

Az elvárt szolgáltatás az alábbi fő tevékenységekre terjed ki (alapszolgáltatás):
· Hőszolgáltatási tevékenység az intézmények részére (fűtési és használati melegvíz-igény maradéktalan kielégítése);
· Az ehhez szükséges energiahordozók (földgáz) évről évre történő beszerzése, tehermentesítve az intézményeket a szabadpiaci gázbeszerzés egyre komplexebbé váló terhe alól (pl. szolgáltatók versenyeztetése, mennyiségi túllépés büntetése, órai kapacitás túllépés büntetése, stb.).
· A hőellátó rendszerek (kazánok, hőközpontok, stb.) rendszeres felügyelete, üzemeltetése, karbantartása és szükség szerinti hibaelhárítása.
· Energiahatékonysági beruházások részben saját költségen történő elvégzése.
· Teljes garancia vállalása az üzemeltetésre átvett és az újonnan beépített berendezésekre, azaz mindennemű hibaelhárítási költség a Szolgáltatót terhelje.
Egyéb elvárt szerződéses feltételek:
· Az elfogyasztott hőmennyiség mérésen alapuló elszámolása:
· Szolgáltató köteles saját költségén hiteles hőmennyiségmérőket beépíteni valamennyi üzemeltetésre átvett kazánházba 
· Ez biztosítja, hogy a szolgáltató a lehető legjobb hatásfokú üzemeltetésre törekedjen (egységnyi hő előállításához a lehető legkevesebb gázt használja fel).
· Hőellátó rendszerek folyamatos üzemeltetése, rendszeres karbantartása, a biztonsági és környezetvédelmi előírásoknak megfelelően
· Hibaelhárítás, rendelkezésre állás a nap 24 órájában
· 24h-ban hívható hibabejelentő zöldszám
· Hőmérséklet garancia
· Kazánházból kilépő előremenő vízhőmérséklet
· Szobák belső hőmérséklete (18-24°C, helyiségtípusoknak megfelelően)
· Használati melegvíz hőmérséklete (pl. 55°C)
· Hibás vagy késedelmes teljesítés esetén szolgáltató kötbért köteles fizetni.
Szolgáltatótól elvárt szerződéses garanciák:
· Szolgáltató vállaljon garanciát az egyes épületek által felhasznált hő mennyiségére, mellyel egyúttal garanciát vállal a költségek kordában tartására is. 
· amennyiben szolgáltató bizonyos mértékben túllépi az előre meghatározott hőmennyiséget, kötbért köteles fizetni.
· Az energetikai szakcég, a saját működési költségeire a megtakarítás maximum 20%-át fordíthatja, a realizált energia megtakarítás maradékát energiahatékonyság javító beruházásokra kell fordítania.
· Szolgáltató feleljen az üzemeltetésre átvett hőellátó rendszerek állagmegóvásáért.

